钦定古今图书集成/明伦汇编/闺媛典/第214卷 > 吴敦复妻沈氏
## 钦定古今图书集成/明伦汇编/闺媛典/第214卷 > 吴敦复妻沈氏

按《皇明通纪》：“沈氏，某县清泉民沈尚之女。于万历十
年正月归孝廉吴敦复，时年十八。又十一年，敦复亡，
年二十九，子士贞数岁。于时新丧，家郄丛起，豪横跆
籍，几欲取卵破巢。氏日与所亲相对呜咽，亦时破涕。
上慰老姑，下抚幼子，茕茕在疚，不遑宁处。”后事得解，
即延师教子，朝夕督课，胜于严父。士贞舞象游庠，弱
冠领乡荐，成进士。氏年六十一，守节三十五年。